CELEX: 62021CN0708
Language: sk
Date: 2021-11-24 00:00:00
Title: Vec C-708/21 P: Odvolanie podané 24. novembra 2021: Évariste Boshab proti rozsudku Všeobecného súdu (siedma komora) z 15. septembra 2021 vo veci T-107/20, Boshab/Rada

31.1.2022   
            
            
               SK
            
            
               Úradný vestník Európskej únie
            
            
               C 51/21
            
         
      Odvolanie podané 24. novembra 2021: Évariste Boshab proti rozsudku Všeobecného súdu (siedma komora) z 15. septembra 2021 vo veci T-107/20, Boshab/Rada
      (Vec C-708/21 P)
      (2022/C 51/30)
      Jazyk konania: francúzština
      
         Účastníci konania
      
      
         Odvolateľ: Évariste Boshab (v zastúpení: T. Bontinck, P. De Wolf, T. Payan, A. Guillerme, advokáti)
      
         Ďalší účastník konania: Rada Európskej únie
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  zrušil rozsudok Všeobecného súdu Európskej únie z 15. septembra 2021 vo veci T-107/20, Boshab/Rada,
               
            
                  —
               
               
                  rozhodol vo veci samej a zrušil rozhodnutie 2019/2109/SZBP (1) v rozsahu, v akom naďalej uvádza odvolateľa pod číslom 8 v prílohe rozhodnutia 2010/788/ SZBP, ako aj vykonávacie nariadenie 2019/2101/EÚ (2) v rozsahu, v akom naďalej uvádza odvolateľa pod číslom 8 v prílohe Ia nariadenia (ES) č.o 1183/2005,
               
            
                  —
               
               
                  uložil Rade Európskej únie povinnosť nahradiť trovy konania v oboch stupňoch.
               
            
         Odvolacie dôvody a hlavné tvrdenia
      
      Na podporu svojho odvolania odvolateľ uvádza dva odvolacie dôvody založené na porušení práva na obranu a zjavne nesprávnom posúdení.
      Pokiaľ ide o prvý odvolací dôvod, odvolateľ tvrdí, že Všeobecný súd porušil jeho právo na obranu a najmä právo byť vypočutý, keďže nevyvodil potrebné dôsledky zo skutočnosti, že Rada zbavila jeho podstaty právo byť vypočutý tým, že nevykonala potrebné overenia, najmä ho nevypočula, v dôsledku čoho mohlo mať konanie smerujúce k obnove iný výsledok.
      Pokiaľ ide o druhý odvolací dôvod, odvolateľ tvrdí, že Všeobecný súd sa dopustil zjavne nesprávneho posúdenia, keďže nezohľadnil to, že reštriktívne opatrenia majú ochrannú a zo svojej podstaty dočasnú povahu a ich platnosť vždy podlieha pretrvávaniu skutkových a právnych okolností, ktoré viedli k ich prijatiu, ako aj potrebe ich zachovania na dosiahnutie cieľa, ktorý je s nimi spojený; že neurčil, že informácie predložené Radou nijako nemohli odôvodniť akékoľvek konanie, na ktoré by sa vzťahovalo kritérium na zaradenie do sporných zoznamov, konkrétne činy predstavujúce závažné porušenie ľudských práv; že neodsúdil skutočnosť, že Rada nepreskúmala materiál predložený žalobcom v rámci konania o preskúmaní, a že na tomto základe nevykonal svoje vlastné overenia.
      
         (1)  Rozhodnutie Rady (SZBP) 2019/2109 z 9. decembra 2019, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike (Ú. v. EÚ, L 318, 2019, s. 134).
      
         (2)  Vykonávacie nariadenie Rady (EÚ) 2019/2101 z 9. decembra 2019, ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike ((Ú. v. EÚ, L 318, 2019, s. 1).